
§ 1 Banen
Der spilles på en bane med idealmålene 68 x 52,5 meter eller på tværs af en godkendt 11 mands bane.

Straffesparksfeltet
Feltets størrelse er 8 x 25 meter.
Målfelt og straffesparksfelt er identisk.

Straffesparksmærket
Der placeres et kryds midt på straffesparksfeltets forreste linje - 8 meter inde på  banen og midt for målet.
Krydset gælder som straffesparksmærke.

Midterlinjen og - cirklen
Midtercirklen skal have en radius på 7 meter.

Målene
Målenes størrelse er 5 x 2 meter.

§ 2 Bolden
Bold str. 5 benyttes af U15 Drenge samt ældre drenge og piger
Bold str. 4 benyttes af U15 Piger samt yngre drenge og piger

§ 3 Spillernes antal
Et hold kan bestå af det antal spillere den enkelte klub finder ideelt, hvoraf 8 må være på banen samtidig.
En kamp kan færdigspilles uanset antallet af spillere på holdet.
Fri udskiftning er tilladt under hele kampen.
Udskiftning skal ske fra sidelinjens midte under en standsning i spillet.
Tildeles en spiller en advarsel (gult kort) medfører dette en 5 minutters udvisning af spilleren.
Holdet er i den samme periode reduceret med en spiller.
Særregel DGI Midt- og Vestsjælland: Hvis det ene hold kun kan stille med 7 spillere fra kampens start afvikles kampen som 7 mod 7. Endvidere kan de to hold selv aftale et andet antal spillere såfremt man ikke ønsker kampen spillet som 8 mod 8. Den enkelte klub bestemmer selv, hvor mange spillere man ønsker at anvende i den enkelte kamp (altså er der ikke begrænsning på antal udskiftningsspillere).
Klasselister:
Spillere der går på samme klassetrin kan frit deltage på samme hold. Hvis det forlanges skal der stilles med dokumentation (f.eks. kopi af klasselisten fra den klasse spillerne tilhører).
Dispensation:
Der kan gives dispensation til 2 navngivne spillere, som er max. 1 år for gammel/for ung, hvis foreningen ikke har hold i pågældende spillers årgang/klassetrin.
I særtilfælde kan turneringsledelsen efter skøn give yderligere dispensationer.

§ 4 Spillernes udstyr
Jfr. Fodboldloven.

§ 5 Dommeren
Værtsklubben sørger for kampledere.

§ 6 Linjedommere
Anvendes ikke.

§ 7 Spilletid
Spilletiden, der fastsættes af den/de turneringsansvarlige, opdeles i 2 halvlege.


§ 8 Spillets igangsættelse
Begyndelsessparket er retningsfrit.
Spillerne på det hold, der ikke giver bolden op, skal være min. 7 meter fra bolden, indtil den er i spil.


§ 9 Bolden i og ude af spil
Jfr. Fodboldloven.

§ 10 Betingelser for scoring af mål
Jfr. Fodboldloven.

§ 11 Offside
Reglen anvendes ikke.

§ 12 Utilladelig spillemåde
Jfr. Fodboldloven (dog er alle frispark direkte).
Det er ikke tilladt målmanden at samle bolden op ved tilbagelægning.

§ 13 Frispark
Ved frispark skal modspillere være min. 7 meter fra bolden
Alle frispark er direkte, dog vil frispark til det angribende hold i modstanders straffesparksfelt, som efter fodboldloven ville resultere i et indirekte frispark, medføre et direkte frispark udenfor straffesparksfeltet – tættest ved forseelsen.

§ 14 Straffespark
Straffespark tages 8 meter fra mållinjen og midt for målet.
Øvrige spillere – bortset fra målmanden – skal være bag straffesparksmærket og min. 7 meter fra bolden.

§ 15 Indkast
Jfr. Fodboldloven.

§ 16 Målspark
Jfr. Fodboldloven.
Ved målspark og frispark i eget straffesparksfelt skal modspillerne være uden for straffesparksfeltet og min. 7 meter fra bolden.
Det er ikke tilladt målmanden at tage bolden op i hænderne og sparke den ud.

§ 17 Hjørnespark
Jfr. Fodboldloven.
Modspillerne skal være min. 7 meter fra bolden.
For de yngste spillere og til og med U12 årgangen tages hjørnesparket på et punkt på mållinjen mellem sidelinjen og feltet.

Øvrigt
HAK
Det anbefales,  at der spilles efter HAK-princippet - alle spillere på et hold skal mindst spille halvdelen af kampen


Udarbejdet og godkendt af DBU, DGI, DFIF og DFU 24. april 2014
	I rækker for U-12 og yngre er følgende særregler gældende:

Målspark:
Må udføres som spark/kast og er gyldigt taget selvom bolden ikke sparkes/kastes direkte ud af målfeltet, ligesom målmanden må samle bolden op igen med hænderne før den er rørt af en anden spiller. 

Målmand må samle indkast (direkte) samt forsætlig aflevering (tilbagelægning) af bold fra medspillers fod i hænderne

Hjørnespark:
Udføres fra et valgt punkt mellem målfelt og sidelinje. 
Afstand: 7 meter

Ekstra spiller(e):
I bestræbelserne på at gøre kampene så jævnbyrdige som muligt og for at undgå meget store nederlag er det i 8M rækkerne (for U-12 og yngre) tilladt at sætte én ekstra spiller på banen, så længe et hold er bagud med tre mål eller mere. For hver tre mål ekstra et hold kommer bagud, må der indsættes yderligere en spiller.



Dispensationer
Der kan søges dispensation på spillere ved at skrive spillernavn og fødselsdato, samt til hvilken årgang man ønsker dispensation. Husk er man som ungdom klasserelateret men et år ældre, skal der ikke søges dispensation.
Ansøgning bedes sendt til Carsten.Nielsen@dgi.dk 

